**Zápisnica č.10**

**Zo zasadnutia Výkonného výboru SAG**

Dátum: 8.11. 2022  
Miesto konania: online

**Prezenčná listina:**

Miroslav Poliak  
Slavomír Králik  
Zuzana Králiková  
Soňa Lisá

**Schválený program:**1. Navrhnutie nového prezidenta SAG, nových členov VV    
2. Návrh systému GPS turnajov 2023, rozdelenie na 1. a 2. ligu  
3. Vyfakturovanie všetkých akcií v roku 2022 (ME Pairgo, ME ženy, ME, KPMC, MSR seniori, MSR študenti)  
4. Schválenie finančného a vecného odmenenia aktivnych organizátorov, členov VV, admina, darcov 2%, sponzorov  
5. Školenie Legislatíva v športe 2022   
6. Schválenie členského príspevku do SAG na rok 2023  
7. Návrh rozpočtu na rok 2023  
8. Schválenie reprezentanta na Majstrovstvá sveta amatérov (42. World Amateur Go Congress)  
9. Školenie rozhodcov v ČR, lektor Aleš Cieplý  
10. Schválenie podpory ČAGO v usporiadaní skrátených Majstrovstiev Európy (kongresu)  
11. Prediskutovanie zmien na webe sago

**Rozhodnutie:**

1.  Miroslav Poliak informoval, že na najbližšej Konferencii nemieni kandidovať na funkciu prezidenta. Ako najvhodnejší kandidát sa javí Juraj Waczulík. Výbor poveril prezidenta na prerokovanie ponuky tejto funkcie s ním.

Hlasovanie: Za: 4, Proti: 0, Zdržali sa: 0

2. Výbor poveril Zuzanku králikovú osloviť vedúcich klubov, aby do konca novembra informovali o GPS turnajoch, ktoré sa chystajú robiť v roku 2023 a tiež osloviť juniorských a začínajúcich hráčov, či by v roku 2023 mali záujem zúčastniť sa sústredenia, ktoré by sa pri dostatočnom počte záujemcov zorganizovalo. Výbor rozhodol, že hráči budú podľa GPS rozdelení na 1. a 2. ligu. V 1. lige bude podľa celkového umiestnenia v GPS prvých 20 hráčov. Na ceny v GPS bolo odsúhlasených 270 €. Pre prvé až piate miesto v 1. lige bude výška cien v nasledovnom poradí: 100 €, 70 €, 50 €, 30 €, 20 €. Pre prvé až tretie miesto v 2. lige bude výška cien takáto: 50 €, 30 €, 20 €.

Hlasovanie: Za: 4, Proti: 0, Zdržali sa: 0

3. Výbor konštatoval, že všetky akcie boli vyfakturované a požiadal hospodára (Martin Strelka) na preplatenie.

Hlasovanie: Za: 4, Proti: 0, Zdržali sa: 0

4. Výbor schválil, že verejní darcovia 2 % pre SAG za rok 2021 a darcovia vzdelávacích poukazov na krúžky Go za rok 2022 budú oslobodení od platenia členského príspevku do SAG v roku 2023.

(ZK:Výbor schválil odmeny aktívnym funkcionárom v celkovej výške 2000 € vo forme príspevku na Go turnaje v roku 2023 mimo už odsúhlasených príspevkov na turnaje GPS.  
Miroslav Poliak, Martin Strelka, Slavomír Králik, Zuzana Králiková, Soňa Lisá, Lukáš Vyletel po 200 €.  
Mikuláš Truchan, Ladislav Palenčár, Július Masarovič, Ivo Švec, Marián Hrdina, Pavol Lisý st., Stanislav Urbaník, Milan Jadroň po 100 €. )

(MP:Toto treba preveriť, či to nie je v rozpore so Zákonom o športe. Na Školení o legislatíve v športe 9.11.2022 nám bolo oznámené, že je možné uzavrieť Nepomenované zmluvy (Zmluvu o dobrovoľníctve) až do výšky 500.-€ bez zdanenia. Taktiež teraz (po tomto školení) sa mi zdá, že celková odmena 2000 € je nízka. Navrhujem tento bod presunúť na najbližší VVýbor, teda vyradiť z tejto Zápisnice)

Hlasovanie: Za: 4, Proti: 0, Zdržali sa: 0

5. Miroslav Poliak informoval o školení Legislatíva v športe 2022, ktoré sa bude konať 10.11. 2022 v Bratislave. Výbor poveril Miroslava Poliaka účasťou na tomto školení a následnom informovaní o ňom.

Hlasovanie: Za: 4, Proti: 0, Zdržali sa: 0

6. Výbor schválil príspevky pre platcov členského do konca januára v plnej odsúhlasenej výške, pre platcov do konca februára krátenie o 10 %, pre platcov po februári krátenie o 20 %.

Hlasovanie: Za: 4, Proti: 0, Zdržali sa: 0

7. Výbor schválil nasledujúce položky v rozpočte na rok 2023:  
 Preplatenie štyroch nocí na MSR v plnej výške pre hráčov, ktorí odohrajú všetkých 7 kôl hlavného turnaja a jeden sprievodný turnaj (9x9, MSR žien alebo MSR juniorov) v maximálnej výške 150 €. Príspevok na GPS 250 € pre každého aktívneho hráča, max. 80 € na jeden GPS turnaj alebo na MSR seniorov (pre hráčov, ktorí zaplatili do konca januára). Príspevok na MSR seniorov 60 €, v prípade, že majú hráči voľné prostriedky z GPS, môže to byť až do výšky 80 €.  
Odmena pre organizátorov turnaja (veľké MSR 200 €, GPS turnaj 150 €, turnaj nad 20 účastníkov 100 €, pod 20 účastníkov 50 € )  
Preplatenie celých leteniek pre reprezentantov SR na Majstrovstvách sveta amatérov a na Korean Prime minister cup. Preplatenie plnej výšky nákladov (strava, ubytovanie, cesta) pre majstra SR na ME (kongres). Preplatenie plnej výšky nákladov na ME v pairgo pre majstrov SR v pairgo alebo reprezentatívny pár na ME v pairgo. Preplatenie plnej výšky nákladov na ME žien pre majsterku žien SR alebo reprezentantku na ME žien. Preplatenie plnej výšky nákladov na ME juniorov U12, U16 a U20 pre každého z majstrov SR (alebo pre najlepšie umiestneného reprezentanta) svojej kategórie. Štandardný príspevok pre majstra študentov vo výške 250 € na ME študentov.

Hlasovanie: Za: 4, Proti: 0, Zdržali sa: 0

8. Výbor schválil Petra Smolárika ako reprezentanta na online Majstrovstvá sveta amatérov (42. World Amateur Go Congress).

Hlasovanie: Za: 4, Proti: 0, Zdržali sa: 0

9. Miroslav Poliak informoval o školení pre rozhodcov v ČR, organizovanom Alešom Cieplým. Výbor sa rozhodol vyškoliť piatich rozhodcov - záujemcov z členov SAG a preplatiť im a školiteľovi náklady spojené so školením.

Hlasovanie: Za: 4, Proti: 0, Zdržali sa: 0

10. Výbor schválil podporu možného návrhu ČAGO vo veci usporiadania skráteného kongresu -EGC na 7-10 dní z pôvodných 16 dní pri hlasovaní na AGM.

Hlasovanie: Za: 4, Proti: 0, Zdržali sa: 0

11. Výbor nepodporil zmenu dizajnu webovej stránky. Výbor poveril Soňu Lisú spísaním možných zmien a vylepšení webovej stránky SAG.

Hlasovanie: Za: 4, Proti: 1, Zdržali sa: 0

Rokovaniu VV predsedal: Miroslav Poliak

Zapisovateľ: Zuzana Králiková